**Upute za izradu prezentacije: II dio**

Prezentacija analize odabranog skupa podataka treba sadržavati:

• opis skupa podataka;

• popis i opis varijabli (vrijednosti koje poprima i njihova klasifikacija);

• popis obrada koje će se napraviti;

• same obrade (kod i ispis rezultata iz R-a i interpretacija rezultata.

Analiza skupa podataka radi se u R-u i/ili RStudiju. Seminarski rad treba se prezentirati u vremenu od 10 minuta.

**Drugi dio seminarskog rada**

Seminarski rad se predaje u pdf obliku i treba sadržavati:

1. Uvod s opisom skupa podataka, popisom varijabli i obrada koje ćete napraviti
2. Glavni dio koji sadrži same obrade i interpertaciju rezultata obrada
3. Zaključak i popis literature.

U ovisnosti o tome je li Vaša zavisna varijabla kvantitativna ili kvalitativna, provedite linearnu, odnosno logističku regresiju. Možete koristiti sve nezavisne varijable kao prediktore ili izabrati podskup varijabli na temelju korelacijske matrice.

Kod primjene linearne regresije prezentirajte matricu korelacija između varijabli i dijagrame rasipanja, rezultate regresijskog modela te interpretirajte koeficijent modela, signifikantnost modela i signifikantnost varijabli u modelu. Komentirajte dijagnostiku modela. Provedite proceduru izbora varijabli u modelu ako smatrate da je potrebno.

Kod primjene logističke regresije možete reducirati skup podataka na manji broj klasa ili spojiti neke klase. Prezentirajte matricu korelacija između varijabli i dijagrame rasipanja, odredite jednadžbu modela, signifikantnost modela te signifikantnost varijabli u modelu. Interpretirajte koeficijente logističke regresije i omjere izgleda te evaluirajte model.